Tarybos reglamentas (EB) Nr. 1244/2001
2001 m. birželio 19 d.
iš dalies keičiantis Reglamentą (EB) Nr. 1259/1999, nustatantį bendrąsias tiesioginės paramos schemų pagal bendrąją žemės ūkio politiką taisykles
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 37 straipsnį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
kadangi:
(1) Tiesioginių išmokų pagal įvairias bendrosios žemės ūkio politikos nustatytas pajamų rėmimo schemas statistiniai duomenys rodo, jog daug ūkininkų gauna labai mažas sumas. Paramos schemose mažas ir didesnes sumas gaunantys ūkininkai atskirai nenurodomi, o jiems taikomos tinkamumo sąlygos ir administracinės bei kontrolės nuostatos yra vienodos.
(2) Supaprastintos paramos schemos taikymas mažas sumas gaunantiems ūkininkams gali padėti sumažinti administravimo naštą, tenkančią ūkininkams, nacionalinėms administracijoms ir Komisijai. Tokios schemos veiksmingumą reikėtų patikrinti, taikant bandomąjį laikotarpį. Ūkininkams, kuriems numatyta skirti mažas sumas, arba kurie neprieštarauja, kad jiems būtų išmokėta mažesnė paramos suma, taikant supaprastintas sąlygas, per minimalų laikotarpį turėtų būti išmokama vienkartinė bendra metinė išmoka. Kadangi dalyvavimas schemoje yra laikino pobūdžio, valstybės narės ir jose gyvenantys ūkininkai turėtų savanoriškai apsispręsti dėl schemos taikymo.
(3) Siekiant supaprastinti administracines procedūras, valstybėms narėms reikėtų leisti išmokėti schemoje dalyvaujantiems ūkininkams bendras vienkartines išmokas, apimančias paramą, skiriamą pagal pirmiau nurodytą supaprastintą schemą ir pagal kitas paramos schemas.
(4) Nepažeidžiant Reglamentu (EB) Nr. 1259/1999 [3] nustatytų galiojančių bendrųjų tiesioginės paramos schemų taisyklių, atsižvelgiant į tai, kad schema yra bandomoji, Komisijai reikėtų suteikti galimybę ją lanksčiai įgyvendinti. Be to, kad būtų paprasčiau, tam tikrais tinkamai nustatytais ir pagrįstais atvejais gali tekti nesilaikyti galiojančių taisyklių, nustatytų atitinkamuose reglamentuose dėl paramos ir 1992 m. lapkričio 27 d. Tarybos reglamente (EEB) Nr. 3508/92, nustatančiame tam tikrų Bendrijos pagalbos schemų integruotą administravimo ir kontrolės sistemą [4].
(5) Reglamentu (EB) Nr. 1259/1999 nustatomos bendrosios tiesioginės paramos schemos taisyklės pagal bendrąją žemės ūkio politiką. Dėl to minėtąjį reglamentą reikėtų iš dalies pakeisti, įtraukiant šią supaprastintą schemą.
(6) Šiam reglamentui įgyvendinti reikalingų priemonių reikėtų imtis 1999 m. birželio 28 d. Tarybos sprendimo 1999/468/EB [5], nustatančio Komisijos naudojimosi jai suteiktais vykdomaisiais įgaliojimais tvarką, nustatyta tvarka,
PRIĖMĖ ŠĮ REGLAMENTĄ:
1 straipsnis
Šiuo dokumentu Reglamentas (EB) Nr. 1259/1999 iš dalies keičiamas taip:
1. Įterpiamas toks straipsnis:
"2a straipsnis
1. Taikydamos 2002-2005 kalendoriniams metams nustatytą supaprastintą schemą, valstybės narės gali nuspręsti išmokas išmokėti pagal toliau nurodytas paramos schemas šio straipsnio sąlygų ir jam įgyvendinti priimtų taisyklių nustatyta tvarka:
- išmokos už lauko kultūrų pasėlių plotus, įskaitant išmokas už silosui auginamą žolę, išmokas už atidėtą nenaudoti žemę, priedą už kietuosius kviečius ir specialią paramą, kaip nurodoma Reglamento (EB) Nr. 1251/1999 [6] 2, 4 ir 5 straipsniuose,
- parama už ankštinių kultūrų pasėlių plotus, nustatyta Reglamento (EB) Nr. 1577/96 [7] 1 straipsnyje,
- parama už ryžių pasėlių plotus, nustatyta Reglamento (EB) Nr. 3072/95 [8] 6 straipsnyje,
- ypatinga priemoka, priemoka už karves žindenes, įskaitant priemoką už telyčias, taip pat bendro finansavimo atveju valstybės mokamą papildomą priemoką už karves žindenes, ekstensyvumo išmokas ir papildomas išmokas, kai jos mokamos kartu su parama, nustatyta Reglamento (EB) Nr. 1254/1999 [9] 4, 6, 10, 13 ir 14 straipsniuose,
- priemoka už avis ir ožkas, taip pat priedai už mažiau palankias ūkininkauti vietoves, nustatyti Reglamento (EB) Nr. 2467/98 [10] 5 straipsnyje.
Šio straipsnio pirmoje pastraipoje išvardyti reglamentai toliau vadinami "atitinkamais reglamentais".
2. Supaprastintoje schemoje dalyvaujama savanoriškai. Šia schema gali naudotis pareiškėjai, kurie kiekvienais iš trijų kalendorinių metų, einančių prieš paraiškos pateikimo metus, yra gavę paramą pagal bent vieną iš paramos schemų, numatytų šioje schemoje. Ūkininkai, kurie pagal Reglamentą (EB) Nr. 1257/1999 gauna paramą už ankstyvą išėjimą į pensiją, šioje paramos schemoje nedalyvauja.
3. Suma, kurią ūkininkas gali gauti pagal minėtą paramos schemą, yra didesnioji iš toliau nurodytų sumų:
a) vidutinė paramos suma, išmokėta pagal atitinkamus reglamentus per trejus kalendorinius metus iki paraiškos pateikimo metų;
b) bendra suma, išmokėta pagal atitinkamus reglamentus per kalendorinius metus, einančius iki paraiškos pateikimo metų.
Skaičiuojant pirmiau nurodytą paramos sumą, atsižvelgiama į paramą už linų ir kanapių pasėlių plotus, nustatytą Reglamento (EEB) Nr. 1308/70 [11] 4 straipsnyje.
Taikant šio reglamento 4 straipsnį, paramos sumos, nurodytos jo a ir b punktuose per juose minimus laikotarpius skaičiuojamos kaip sumos, kurios būtų išmokėtos iki 4 straipsnio taikymo.
4. Šio straipsnio 3 dalyje nurodyta suma yra ne didesnė nei 1250 eurų.
Tačiau pareiškėjai, kuriems pagal atitinkamus reglamentus turėtų būti išmokamos didesnės sumos, gali nuspręsti dalyvauti supaprastintoje schemoje, jeigu sutiks, kad jiems skiriama suma nebūtų didesnė už maksimalią sumą, nepažeidžiant 5 dalies nuostatų.
Parama pagal supaprastintą schemą išmokama kartą per metus nuo paraiškos dalyvauti schemoje pateikimo metų iki 2005 m.
5. Valstybės narės gali nuspręsti šio reglamento 4 straipsnį taikyti supaprastintai schemai.
6. Pareiškėjai įsipareigoja palaikyti gerą žemdirbystei naudojamos žemės būklę. Jie gali naudoti žemę bet kuriai žemės ūkio paskirčiai, išskyrus KN 53021000 pozicijoje klasifikuojamų kanapių auginimą.
Valstybės narės nustato geras žemdirbystės sąlygas, konkrečiai atsižvelgdamos į priemones, kurių jos ėmėsi, taikydamos šį reglamentą ir Reglamento (EB) Nr. 2316/1999 [*******] 1999 m. spalio 22 d. Komisijos reglamentas (EB) Nr. 2316/1999, nustatantis išsamias Tarybos reglamento (EB) Nr. 1251/1999 dėl tam tikrų lauko kultūrų augintojų paramos sistemos sukūrimo (OL L 280, 1999 10 30, p. 43). Reglamentas su paskutiniais pakeitimais, padarytais Reglamentu (EB) Nr. 946/2001 (OL L 133, 2001 5 16, p. 8). 19 straipsnio 4 dalį.
7. Valstybės narės gali nuspręsti supaprastintą schemą įgyvendinti nacionaliniu arba regioniniu lygiu, išmokų pagal supaprastintą schemą datas derindamos su išmokų pagal bet kurią kitą paramos schemą datomis."
2. 11 straipsnis pakeičiamas ir išdėstomas taip:
"11 straipsnis
Išsamios taisyklės
1. Komisijai padeda Grūdų vadybos komitetas, įsteigtas pagal Reglamento (EB) Nr. 1766/92 [*] 1992 m. birželio 30 d. Tarybos reglamentas (EEB) Nr. 1766/92 dėl bendro grūdų rinkos organizavimo (OL L 181, 1992 7 1, p. 21). Reglamentas su paskutiniais pakeitimais, padarytais Reglamentu (EB) Nr. 1666/2000 (OL L 193, 2000 7 29, p. 1). 23 straipsnį, arba prireikus kiti atitinkami vadybos komitetai.
2. Kai daroma nuoroda į šią straipsnio dalį, taikomi Sprendimo 1999/468/EB 4 ir 7 straipsniai.
3. Pagal Sprendimo 1999/468/EB 4 straipsnio 3 dalį nustatomas vieno mėnesio laikotarpis.
4. Pagal šio straipsnio 2 dalį Komisija priima:
- išsamias 2a straipsnio taikymo taisykles, įskaitant bet kurią išlygą atitinkamiems reglamentams ir Reglamentui (EEB) Nr. 3508/92 [**] 1992 m. lapkričio 27 d. Tarybos reglamentas (EEB) Nr. 3508/92, nustatantis tam tikrų Bendrijos pagalbos schemų integruotą administravimo ir kontrolės sistemą (OL L 355, 1992 12 5, p. 1). Reglamentas su paskutiniais pakeitimais, padarytais Komisijos reglamentu (EB) Nr. 495/2001 (OL L 72, 2001 3 14, p. 6)., reikalingas supaprastintoms procedūroms įgyvendinti, ypač susijusias su tinkamumo sąlygomis, taikymo datomis ir mokėjimo bei kontrolės nuostatomis, taip pat išsamias taisykles, užtikrinančias, kad pagal supaprastintą schemą reikalavimai dėl paramos plotams ir gamybai nebūtų pateikiami du kartus,
- priedo pakeitimus, kurie gali būti reikalingi, atsižvelgiant į 1 straipsnyje nustatytus kriterijus, ir
- prireikus išsamias šio reglamento taikymo taisykles, įskaitant konkrečias priemones, užtikrinančias 3 ir 4 straipsnių nuostatų vykdymą ir susijusias su 7 straipsniu."
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 2001 m. birželio 19 d.